  Туспуктэм: vk.com (Александр Бречалов) Майя Бывальцева Кезын «Олимп» ситадионэз рос-прос тупатъяны кутскизы. Ужъёсты «Комплексное развитие сельских территорий» кун программая нуозы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. « Интыез быдэсак выльдом – футбол бусыез но, волейбол но баскетбол шудон площадкаосты но, бызьылон чуръёсты но » Александр Бречалов, Удмуртилэн тӧроез Тодэ вайытом, озьы ик кун программая Шарканын бассейнэн ФОК пукто, Уваын 1 номеро школалэсь стадионзэ выльдозы но пӧртэм ужпумъёслы спортплощадка радъялозы. Эграын бассейнэнэ спорт огъетэз «САФМАР» фондэн валче лэсьто. «Демография» йӧскалык ӵектосъя Киясаын, Красногорскын но Кизнерын ГТО площадкаос усьтозы. Тегъёс: Удмуртия Кез стадион тупатъянужъёс Спорт  